CELEX: 32010D0588
Language: fi
Date: 2010-09-27 00:00:00
Title: 2010/588/EU: Neuvoston päätös, annettu 27 päivänä syyskuuta 2010 , Nigerin tasavallan kanssa käytyjen AKT–EU-kumppanuussopimuksen 96 artiklan mukaisten neuvottelujen päättämisestä

2.10.2010   
            
            
               FI
            
            
               Euroopan unionin virallinen lehti
            
            
               L 260/6
            
         NEUVOSTON PÄÄTÖS,
   annettu 27 päivänä syyskuuta 2010,
   Nigerin tasavallan kanssa käytyjen AKT–EU-kumppanuussopimuksen 96 artiklan mukaisten neuvottelujen päättämisestä
   (2010/588/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 (1) allekirjoitetun ja Luxemburgissa 25 päivänä kesäkuuta 2005 (2) tarkistetun kumppanuussopimuksen, jäljempänä AKT–EU-kumppanuussopimus, ja erityisesti sen 96 artiklan,
   ottaa huomioon AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä tehdyn neuvostossa kokoontuneiden jäsenvaltioiden edustajien välisen sisäisen sopimuksen (3) ja erityisesti sen 3 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               AKT–EU-kumppanuussopimuksen 9 artiklassa tarkoitettuja olennaisia osia on rikottu.
            
         
               (2)
            
            
               Nigerin tasavallan kanssa on AKT–EU-kumppanuussopimuksen 96 artiklan mukaisesti käyty 8 päivänä joulukuuta 2009 ja 26 päivänä toukokuuta 2010 neuvottelut Afrikan, Karibian ja Tyynenmeren valtioiden (AKT) ryhmän valtioiden edustajien läsnä ollessa. Jälkimmäisen neuvottelukierroksen aikana Nigerin väliaikaishallituksen edustajat ovat tehneet tyydyttäviä ehdotuksia ja sitoumuksia,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätetään Nigerin tasavallan kanssa AKT–EU-kumppanuussopimuksen 96 artiklan mukaisesti käydyt neuvottelut.
   2 artikla
   Hyväksytään liitteenä olevassa kirjeessä esitetyt toimenpiteet AKT–EU-kumppanuussopimuksen 96 artiklan 2 kohdan c alakohdassa määrättyinä aiheellisina toimenpiteinä.
   3 artikla
   Tämä päätös tulee voimaan päivänä, jona se hyväksytään.
   Se on voimassa 12 kuukautta. Sitä tarkastellaan unionin seurantakäyntien perusteella uudelleen vähintään kuuden kuukauden välein.
   
      Tehty Brysselissä 27 päivänä syyskuuta 2010.
      
         
            Neuvoston puolesta
         
         
            Puheenjohtaja
         
         K. PEETERS
      
   
   
      (1)  EYVL L 317, 15.12.2000, s. 3.
   
      (2)  EUVL L 287, 28.10.2005, s. 4.
   
      (3)  EYVL L 317, 15.12.2000, s. 376.
   
      LIITE
      
         KIRJELUONNOS
      
      Arvoisa Demokratian palauttamisen korkeimman neuvoston johtaja
      Arvoisa pääministeri
      Euroopan unioni (EU) katsoo, että maassanne vuonna 2009 vallinnut poliittinen kriisi ja 18 päivänä helmikuuta 2010 tehty vallankaappaus rikkoivat vakavalla tavalla AKT–EU-kumppanuussopimuksen 9 artiklassa tarkoitettuja olennaisia osia. EU on tuominnut vallankaappauksen selvin sanoin korkean edustajan Catherine Ashtonin tiedottajan julkistamassa lausumassa, koska vallankaappaus on ilmiselvästi ristiriidassa demokratian perusperiaatteiden kanssa. EU on AKT–EU-kumppanuussopimuksen 96 artiklan mukaisesti kutsunut Nigerin viranomaiset neuvotteluihin Brysseliin ja se on aloittanut poliittisen vuoropuhelun vallassa olijoiden kanssa tilanteen tarkastelemiseksi ja mahdollisten ratkaisujen löytämiseksi. Neuvottelut aloitettiin 8 päivänä joulukuuta 2009, ja toinen neuvottelukierros käytiin 26 päivänä toukokuuta 2010. Jälkimmäisen neuvottelukierroksen jälkeen EU:n edustajat ilmaisivat olevansa valmiit ehdottamaan Euroopan unionin neuvostolle asianmukaisia toimenpiteitä, joilla voidaan tukea Nigerissä meneillään olevaa siirtymistä kohti paluuta perustuslailliseen järjestykseen Nigerin viranomaisten ilmoittamin tavoin.
      Toisen 26 päivänä toukokuuta 2010 pidetyn neuvottelukierroksen kuluessa osapuolet keskustelivat perustuslaillisen järjestyksen palauttamisesta ja demokraattisen hallituksen muodostamisesta vapailla ja läpinäkyvillä vaaleilla. Niger esitti myös muistion, johon on kirjattu yksityiskohtaisesti siirtymävaiheen välitavoitteet ja haasteet. EU on pannut merkille ilmoituksen seuraavista toimenpiteistä:
      
                  —
               
               
                  sellaisten siirtymävaiheen instituutioiden perustaminen, jotka ovat moniarvoisia ja edustavat kaikkia Nigerin poliittisia ryhmiä;
               
            
                  —
               
               
                  yhteisymmärrykseen perustuvan vaalilain antaminen;
               
            
                  —
               
               
                  riippumattoman kansallisen vaalilautakunnan (Commission Electorale Nationale Indépendante, CENI) perustaminen.
               
            Se otti vastaan myönteisesti myös sellaisen etenemissuunnitelman hyväksymisen, jolla luodaan tulevien vaalien kautta edellytykset uuden perustuslaillisen kehyksen luomiselle ja uusien demokraattisesti valittujen viranomaisten toiminnalle. EU pani lisäksi merkille demokratian palauttamisen korkeimman neuvoston (Conseil suprême pour la restauration de la démocratie, CSRD) ja helmikuussa siirtymävaiheen hallintoa varten perustetun siviilihallituksen jäsenten sitoutumisen siihen, että he eivät asetu ehdokkaiksi vaaleissa ja siirtävät vallan valituille siviilihenkilöille maaliskuussa 2011 päättyväksi suunnitellun siirtymäkauden lopussa.
      EU on ottanut huomioon nigeriläisen osapuolen keskusteluissa tekemät ehdotukset ja erityisesti seuraavat erityisen tärkeinä pitämänsä sitoumukset:
      
                  1.
               
               
                  CSRD hyväksyy perusasiakirjat;
               
            
                  2.
               
               
                  niiden perusteella järjestetään perustuslakia koskeva kansanäänestys;
               
            
                  3.
               
               
                  paikallis-, parlamentti- ja presidentinvaalit järjestetään maaliskuuhun 2011 mennessä;
               
            
                  4.
               
               
                  perusoikeuksia ja kansalaisvapauksia, mukaan lukien poliittisten puolueiden toimintavapaus, kunnioitetaan;
               
            
                  5.
               
               
                  painovapausrikkomusten rangaistavuus poistetaan, sääntelyelinten riippumattomuus taataan ja tiedonsaanti turvataan;
               
            
                  6.
               
               
                  siirtymäkauden aikana sitoudutaan moitteettomaan talous- ja rahoitushallintoon.
               
            EU pitää Nigerin antamia sitoumuksia kaiken kaikkiaan lupaavina. Sen vuoksi se on päättänyt hyväksyä AKT–EU-kumppanuussopimuksen 96 artiklan 2 kohdan c alakohdan nojalla oheisessa taulukossa luetellut aiheelliset toimenpiteet siirtymävaihetta tukevan yhteistyön asteittaista uudelleen aloittamista varten.
      EU jatkaa erityisesti sellaisten humanitaaristen ja kiireellisten, väestöä suoraan hyödyttävien toimien rahoitusta, joilla tuetaan poliittista siirtymävaihetta ja helpotetaan kriisin ratkaisua. Tältä osin EU voi tarjota uutta tukea parlamentti- ja presidentinvaalien valmisteluihin.
      Euroopan komissio varaa kuitenkin oikeuden ottaa tarvittaessa Euroopan kehitysrahaston (EKR) kansallisen tulojen ja menojen hyväksyjän tehtävät itselleen.
      Osana AKT–EU-kumppanuussopimuksen 96 artiklassa tarkoitettua menettelyä Euroopan unioni jatkaa Nigerin tilanteen tarkkaa seuraamista 12 kuukauden kauden ajan. Sen kuluessa Nigerin hallituksen kanssa käydään AKT–EU-kumppanuussopimuksen 8 artiklan mukaista vahvistettua vuoropuhelua siirtymävaiheen tukemiseksi, ja Euroopan unioni arvioi määräajoin maan tilannetta. Ensimmäinen seurantakäynti tehdään viimeistään kuuden kuukauden kuluttua tämän kirjeen allekirjoittamisesta.
      EU varaa itselleen oikeuden muuttaa edellä tarkoitettuja aiheellisia toimenpiteitä sen perusteella, miten sitoumusten täytäntöönpanossa edistytään.
      EU aikoo myös jatkaa AKT–EU-kumppanuussopimuksen 8 artiklaan perustuvaa säännöllistä poliittista vuoropuhelua uuden vaaleilla valitun hallituksen kanssa erityisesti niistä uudistuksista, joita on tarpeen toteuttaa poliittisen, oikeudellisen ja talouden hallinnon sekä turvallisuuden aloilla.
      Kunnioittavasti
      
         
            
               Neuvoston puolesta
            
            …
         
         
            
               Komission puolesta
            
            …
         
      
      
         LIITTEEN LIITE: SITOUMUSTEN AIKATAULU
         Osapuolten antamat sitoumukset
         
                     Niger
                  
                  
                     EU
                  
               
                     
                                 —
                              
                              
                                 Tilanne 26 päivänä toukokuuta 2010
                              
                           
                  
                     
                                 —
                              
                              
                                 Euroopan unioni jatkaa sellaisten humanitaaristen ja kiireellisten, väestöä suoraan hyödyttävien toimien rahoittamista, joilla tuetaan poliittista siirtymävaihetta ja kriisin ratkaisua.
                              
                           
               
                     
                                 —
                              
                              
                                 Annetaan yhteisymmärrykseen perustuva vaalilaki (neuvoa-antavan kansallisen elimen puoltavan lausunnon mukaisesti).
                              
                           
                                 —
                              
                              
                                 Perustetaan riippumaton kansallinen vaalilautakunta, jonka jäsenet on valittu yhteisymmärryksessä (neuvoa-antavan kansallisen elimen puoltavan lausunnon mukaisesti).
                              
                           
                  
                     
                                 —
                              
                              
                                 Jatketaan demokratian lujittamishanketta, erityisesti siihen kuuluvaa vaaleille annettavaa tukea sekä laajennetaan se koskemaan tulevia vaaleja. Rahoitussopimus pidetään voimassa.
                              
                           
                                 —
                              
                              
                                 Käsitellään viranomaisten pyyntö, joka koskee vaaleihin liittyvään tukeeen osoitettavien määrärahojen korottamista rahoitussopimuksessa.
                              
                           
                                 —
                              
                              
                                 Jatketaan institutionaalista tukea uudistuksille, joita julkisen talouden alalla tarvitaan budjettitukikelpoisuuden säilyttämiseksi, mukaan lukien tilintarkastusviranomaisille annettava tuki.
                              
                           
                                 —
                              
                              
                                 Aloitetaan uudelleen PAJED-ohjelma (oikeusalan ja oikeusvaltion tuki).
                              
                           
               
                     
                                 —
                              
                              
                                 CSRD antaa ehdotetut perussäädökset (neuvoa-antavan kansallisen elimen puoltavan lausunnon mukaisesti).
                              
                           
                                 —
                              
                              
                                 Julkaistaan vaaliluettelot (äänioikeusrekisterin päivittämiseksi).
                              
                           
                                 —
                              
                              
                                 Poistetaan painovapausrikkomusten rangaistavuus.
                              
                           
                  
                     
                                 —
                              
                              
                                 Palautetaan kaupan ja kansallisen tilastojärjestelmän tukihankkeet hyväksymismenettelyyn.
                              
                           
                                 —
                              
                              
                                 Palautetaan 10. Euroopan kehitysrahaston maaohjelman mukaiset ohjelmat arviointiprosessiin (oikeusala, hallinnon hajauttaminen, maaseudun kehittäminen jne.) ja aloitetaan tarvittavat selvitykset.
                              
                           
                                 —
                              
                              
                                 Säilytetään rahoitussopimukseen sisältyvän budjettituen 9. EKR:stä jäljellä olevat varat.
                              
                           
                                 —
                              
                              
                                 Aloitetaan selvitys, jolla pyritään yksilöimään toimenpiteitä pohjoisosan tilanteen vakauttamiseksi.
                              
                           
                                 —
                              
                              
                                 Aloitetaan maaseudun kehittämisstrategian tukeminen (10. EKR).
                              
                           
                                 —
                              
                              
                                 Aloitetaan kaivosalan kehittämisohjelma uudelleen.
                              
                           
               
                     
                                 —
                              
                              
                                 Järjestetään perustuslakia koskeva kansanäänestys tyydyttävissä olosuhteissa.
                              
                           
                  
                     
                                 —
                              
                              
                                 Suoritetaan budjettituen maksuja asteittain (9. ja 10. EKR).
                              
                           
                                 —
                              
                              
                                 Käynnistetään tarjouskilpailu, joka koskee tieverkon ylläpitoa (10. EKR)
                              
                           
                                 —
                              
                              
                                 Käynnistetään tarjouskilpailu, joka koskee Arlit’n sairaalan laajentamista (kaivosalan kehittämisohjelma).
                              
                           
               
                     
                                 —
                              
                              
                                 Järjestetään parlamenttivaalit ja presidentinvaalien ensimmäinen kierros tyydyttävissä olosuhteissa
                              
                           
                                 —
                              
                              
                                 Järjestetään (tarvittaessa) presidentinvaalien toinen kierros tyydyttävissä olosuhteissa
                              
                           
                                 —
                              
                              
                                 Aloitetaan uuden parlamentin toiminta
                              
                           
                                 —
                              
                              
                                 Tasavallan presidentti astuu virkaan
                              
                           
                  
                     
                                 —
                              
                              
                                 Jatketaan jo osoitetun budjettituen maksua.
                              
                           
                                 —
                              
                              
                                 Allekirjoitetaan kauppaa ja kansallista tilastojärjestelmää koskevien hankkeiden rahoitussopimukset.
                              
                           
                                 —
                              
                              
                                 Palautetaan kaikki yhteistyöhankkeet entiselle tasolle.